Copyright: Copyright


Lisää tietoa
Contents

Johdanto

Johdanto

F-Secure Anti-Virus Gatekeeper

Virustarkistuksen tekeminen manuaalisesti

Ohjattu puhdistustoiminto

F-Secure Anti-Virus -ohjelman asetukset

Tietoja F-Secure Corporationista

F-Secure

F-Secure-tuoteperhe


Johdanto - Johdanto
Johdanto

F-Secure Anti-Virus on suunniteltu yritysverkkokäyttöön. Virustorjunta toimii tietokoneen käytön aikana reaaliaikaisesti taustalla. Käyttäjien ei tarvitse puuttua ohjelman toimintaan juuri laisinkaan, minkä vuoksi käyttäjille ei tarvitse järjestää erillistä koulutusta. Keskitetyt turvamenetelmäpohjaiset hallintaominaisuudet tarjoavat edullisen ja helposti ylläpidettävän virustentorjuntaratkaisun.


F_Secure Anti-Virus Gatekeeper
F-Secure Anti-Virus Gatekeeper

F-Secure Anti-Virus Gatekeeper -ohjelman toiminta perustuu Dynamic Virus Protection -tekniikkaan. Ohjelma asentaa järjestelmään laiteajurin, joka tarkkailee tiedostojen avaamiseen ja levyosioiden hallintaan käytettyjä käyttöjärjestelmäpalveluja.

F-Secure Anti-Virus Gatekeeperin reaaliaikainen suojaustoiminto suojaa järjestelmän viruksilta koko sen ajan, kun tietokonetta käytetään: kun tiedostoja avataan, siirretään, nimetään uudelleen tai ladataan Webistä.

F-Secure Anti-Virus Gatekeeperin reaaliaikainen suojaustoiminto toimii järjestelmän taustalla ja etsii viruksia aina, kun käytät kiintolevyjen, levykkeiden ja verkkoasemien tiedostoja. Jos käyttäjä avaa tartunnan saaneen tiedoston, Gatekeeperin reaaliaikeinen suojaustoiminto estää viruksen toiminnan automaattisesti. Tämän jälkeen suojaustoiminto joko poistaa viruksen tai näyttää varoituksen. Suoritettava toiminto määräytyy käytössä olevan tietoturvamenetelmän mukaan.

•	Estääkseen käynnistyssektorivirusten leviämisen Gatekeeperin reaaliaikainen suojaustoiminto tarkistaa levykkeet myös tietokonetta käynnistettäessä ja sammutettaessa. Levykeasema yrittää tällöin lukea levykettä, vaikka asemassa ei olisikaan levykettä. Levykeaseman käyntiäänet käynnistettäessä ja sammutettaessa ovat siis täysin normaali ilmiö Gatekeeperiä käytettäessä.

Voit tarkistaa, onko Gatekeeperin reaaliaikainen suojaustoiminto käytössä, kaksoisnapsauttamalla tehtäväpalkin F-Secure Manager -kuvaketta. Jos F-Secure Anti-Virus -ohjelman tila on Käytössä (Enabled), reaaliaikainen suojaustoiminto on toiminnassa ja järjestelmässäsi on jatkuva virussuojaus.


Virustarkistuksen tekeminen manuaalisesti

Käyttäjille kannattaa ilmoittaa, että manuaalisia virustarkistuksia ei tarvitse tehdä. F-Secure Anti-Virus Gatekeeper -ohjelman tehokas ja automaattinen reaaliaikainen virustarkistus on riittävä suoja viruksia vastaan. Mikäli käyttäjät kuitenkin haluavat tehdä manuaalisen tarkistuksen, seuraavassa on viitteelliset ohjeet.

Virustarkistuksen voi aloittaa jollakin seuraavista tavoista:

•	Windowsin työpöydän pikavalikko (napsauta tiedostoa, kansiota tai levykettä hiiren oikealla painikkeella)

•	tehtäväpalkin F-Securen ohjelmien asetukset -valikko (napsauta tehtäväpalkin F-Secure-kuvaketta hiiren oikealla painikkeella)

•	Windowsin Käynnistä-valikko (napsauta hiiren kakkospainikkeella).

Kun teet manuaalisen virustarkistuksen, Manuaalisen tarkistuksen tilastot -valintaikkunassa näkyy tarkistuksen tilanneilmaisin ja tietoja tarkistuksesta. Voit keskeyttää tarkistuksen napsauttamalla Lopeta-painiketta. Kun tarkistus on valmis, järjestelmä luo raportin. Voit tarkastella raporttia Web-selaimessa napsauttamalla Näytä raportti -painiketta.

Lisää tietoa:

Tarkistuksen aloittaminen pikavalikosta

Tarkistuksen aloittaminen tehtäväpalkin F-Securen ohjelmien asetukset -valikosta

Tarkistuksen aloittaminen Windowsin Käynnistä-valikosta


Tarkistuksen aloittaminen pikavalikosta

Kun haluat tarkistaa tiedoston, kansion tai levyn virusten varalta, napsauta tarkistuskohteen kuvaketta hiiren kakkospainikkeella ja valitse näkyviin tulevasta pikavalikosta Tarkista kansiot virusten varalta -vaihtoehto. Mikä tahansa tiedosto, kansio tai levy voidaan tarkistaa näin.


Tarkistuksen aloittaminen tehtäväpalkin F_Securen ohjelmien asetukset _valikosta
Tarkistuksen aloittaminen tehtäväpalkin F-Securen ohjelmien asetukset -valikosta

Saat F-Securen ohjelmien asetukset -valikon näkyviin napsauttamalla tehtäväpalkin F-Secure-kuvaketta hiiren oikealla painikkeella.

Aloita tarkistus valitsemalla jokin valikon tarkistustoiminnoista.

Jos valitset Tarkista kohde -vaihtoehdon, sinun on määritettävä tarkistettava kansio tai levyke.


Tarkistuksen aloittaminen Windowsin Käynnistä-valikosta

F-Secure Anti-Virus -ohjelmaryhmän pikavalinnoilla voit aloittaa kiintolevyjen, levykkeiden tai kansioiden tarkistuksen.

Aloita tarkistus valitsemalla jokin valikon tarkistustoiminnoista: Tarkista kaikki kiintolevyt, Tarkista levyke tai Tarkista kansio. Jos valitset Tarkista kansio -vaihtoehdon, sinun on määritettävä tarkistettava kansio tai levyke.


Ohjattu puhdistustoiminto

Jos F-Secure Anti-Virus havaitsee viruksen tietokoneen käytön aikana, se aloittaa oletusarvoisesti ohjatun puhdistustoiminnon. Järjestelmänvalvoja voi määrittää turvamenetelmän avulla jonkin toisen toiminnon toteutettavaksi.

1.	Ensimmäisessä ruudussa näkyvät havaittujen virusten nimet.

Saat lisätietoja viruksesta napsauttamalla ensin viruksen nimeä ja valitsemalla sitten Tietoja viruksesta -painikkeen. Virustietosivulla on luettelo havaituista viruksista.

Napsauta viruksen nimeä, jos haluat nähdä viruksen kuvauksen.

Voit selata koko viruskuvaustietokantaa valitsemalla vastaavan valintaruudun. Jos virus on uusi, sitä ei ehkä vielä ole tietokannassa. Puuttuva viruskuvaus saattaa löytyä F-Securen Web-sivuston viruskuvaustietokannasta.

F-Securen viruskuvaustietokanta on laaja tietokanta, jossa on tiedot tuhansista viruksista. Tietokanta päivitetään päivittäin. Voit käyttää tietokantaa valitsemalla Web Club -painikkeen. Voit palata ohjattuun puhdistamiseen valitsemalla Sulje-painikkeen.

2.	Näkyviin tulee luettelo tartunnan saaneista tiedostoista.

Valitse Suoritettava toiminto -ruudusta toiminto, joka tartunnan saaneille tiedostoille suoritetaan.

3.	Seuraavaksi ohjelma puhdistaa tiedostot.

4.	Puhdistuksen tulokset tulevat näkyviin.

Jatka valitsemalla Seuraava-painike.

5.	Sulje ohjattu puhdistustoiminto valitsemalla Lopeta-painike, jolloin ohjattu puhdistustoiminto luo puhdistusraportin. Jos et halua raporttia, poista Luo raportti -valintaruudun valinta, ennen kuin valitset Lopeta-painikkeen.

Puhdistusraportti tulee automaattisesti näkyviin oletusselaimessa. Jos ohjelma on keskitetysti hallittu, raportti lähetetään järjestelmänvalvojalle. Järjestelmänvalvoja voi tarkastella raporttia F-Secure Administrator -ohjelmassa (Properties-ruudun Alerts-sivulla). Raportissa on linkkejä Web Club -viruskuvaustietokannan viruskuvauksiin.

•	Huomautus: Järjestelmänvalvoja voi määrittää F-Secure Anti-Virus -ohjelman niin, että se poistaa virukset automaattisesti pyytämättä vahvistusta käyttäjältä. Tällöin ohjelma ei aloita ohjattua puhdistustoimintoa.


F_Secure Anti-Virus -ohjelman asetukset
F-Secure Anti-Virus -ohjelman asetukset

Voit tarkastella ja muuttaa F-Secure Anti-Virus -ohjelman asetuksia avaamalla F-Securen ohjelmien asetukset -valintaikkunan kaksoisnapsauttamalla tehtäväpalkin F-kuvaketta. F-Securen ohjelmien asetukset -ikkuna avautuu, ja näkyviin tulee luettelo asennetuista F-Secure-tuotteista.

Voit avata F-Secure Anti-Virus -ohjelman ominaisuudet -ikkunan kaksoisnapsauttamalla F-Secure Anti-Virus -ohjelman nimeä tai valitsemalla Ominaisuudet-painikkeen.

Voit määrittää kolmen eri tarkistustavan asetukset:

Käytönaikainen suojaus, Manuaalinen tarkistus ja Päivitykset. F-Secure Anti-Virus -ohjelman ominaisuudet -ikkunassa on myös tilastotietoja tarkistuksista.

Tilastotiedot

Näyttää reaaliaikaisen tarkistuksen tulokset.

Käytönaikainen suojaus

Asetukset määrittävät F-Secure Anti-Virus -ohjelman järjestelmän taustalla suorittaman virustarkistuksen asetukset.

Manuaalinen tarkistus

Asetukset määrittävät manuaalisesti aloitettavien tarkistusten asetukset.

Päivitykset

Asetukset määrittävät viruskuvaustietokannan automaattisen päivityksen asetukset. Päivitä heti -painike mahdollistaa välittömän päivityksen.

Reaaliaikaiset tarkistukset tulisi määrittää niin, että ne eivät vaadi paljon järjestelmäresursseja (ei esimerkiksi pakattujen tiedostojen ja muiden erikoistiedostomuotojen tarkistusta).

Koska manuaaliset tarkistukset tehdään vain käyttäjien niin halutessa, ne voidaan määrittää tarkistamaan monia tiedostoryhmiä, vaikka se vaatisi paljon järjestelmäresursseja.

Lisää tietoa:

Tilastotiedot

Käytönaikainen suojaus

Manuaalinen tarkistus

Päivitykset


Tilastotiedot

F-Secure Anti-Virus -ohjelman ominaisuudet -ikkunan Tilastot-sivulta näet nykyisen käyttökerran reaaliaikaisen tarkistuksen tulokset.


Käytönaikainen suojaus

F-Secure Anti-Virus -ohjelman käytönaikaisen suojauksen voi ottaa käyttöön tai poistaa käytöstä valitsemalla Ota suojaus käyttöön -valintaruudun tai poistamalla sen valinnan.

Tartunnan saaneille tiedostoille suoritettava toiminto

Tartunnan saaneelle tiedostoille suoritettava toiminto -ruudusta voit valita, minkä toiminnon F-Secure Anti-Virus suorittaa tartunnan saaneille tiedostoille. Valitse jokin seuraavista toiminnoista:

Valitse toiminto tarkistuksen jälkeen -sarkain

Aloittaa ohjatun puhdistustoiminnon, jos tietokoneesta löytyy tartunnan saanut tiedosto.

Automaattinen puhdistus

Puhdistaa tiedoston automaattisesti, jos tiedostosta löytyy virus.

Automaattinen uudelleennimeäminen

Nimeää tiedoston automaattisesti uudelleen, jos tiedostosta löytyy virus.

Automaattinen poistaminen

Poistaa tiedoston automaattisesti, jos tiedostosta löytyy virus.

Tarkistusvalinnat

Tarkistusvalintojen avulla voit valita, mitkä tiedostot tarkistetaan reaaliaikaisesti.

Voit valita seuraavista vaihtoehdoista:

Kaikki tiedostot

Ohjelma tarkistaa kaikki tiedostot. Tämä asetus saattaa hidastaa järjestelmän suorituskykyä merkittävästi.

Tiedostot, joiden tunniste on

Ohjelma tarkistaa vain määritetyn tunnisteen omaavat tiedostot. Jos haluat tarkistaa tiedostoja, joilla ei ole tunnistetta, kirjoita pelkkä piste (.). Voit myös käyttää yleismerkkiä (?). Erota määritykset toisistaan välilyönnillä.  Suosittelemme tämän valinnan käyttöä käytönaikaisen tarkistuksen asetuksissa.

Älä tarkista tiedostoja, joiden tunniste on

Voit määrittää, mitä tiedostotyyppejä ei tarkisteta.

Älä tarkista seuraavia tiedostoja:

Voit määrittää yksittäisiä tiedostoja, joita ei tarkisteta. Määritä tiedostot valitsemalla ensin Lisää-painike ja valitsemalla sitten haluamasi tiedostot.

Tarkista pakatut tiedostot

Kun valitset tämän valinnan, reaaliaikainen tarkistus tarkistaa myös pakatut tiedostot (esimerkiksi ZIP-, ARJ- ja LZH-tiedostot). Isokokoisten pakattujen tiedostojen tarkistus vaatii paljon järjestelmäresursseja ja saattaa hidastaa järjestelmän toimintaa. Tämän vuoksi tätä valintaa ei kannata valita käytönaikaisen suojauksen asetuksiin.


Manuaalinen tarkistus

Voit määrittää manuaalisen tarkistuksen asetukset F-Secure Anti-Virus -ohjelman ominaisuudet -ikkunan Manuaalinen tarkistus -sivulla.

Tartunnan saaneelle tiedostoille suoritettava toiminto

Tartunnan saaneelle tiedostoille suoritettava toiminto -ruudusta voit valita, minkä toiminnon F-Secure Anti-Virus suorittaa tartunnan saaneille tiedostoille. Valitse jokin seuraavista toiminnoista:

Valitse toiminto tarkistuksen jälkeen -sarkain

Aloittaa ohjatun puhdistustoiminnon, jos tietokoneesta löytyy tartunnan saanut tiedosto.

Automaattinen puhdistus

Puhdistaa tiedoston automaattisesti, jos tiedostosta löytyy virus.

Automaattinen uudelleennimeäminen

Nimeää tiedoston automaattisesti uudelleen, jos tiedostosta löytyy virus.

Automaattinen poistaminen

Poistaa tiedoston automaattisesti, jos tiedostosta löytyy virus.

Tarkistusvalinnat

Tarkistusvalintojen avulla voit valita, mitkä tiedostot manuaalisessa tarkistuksessa tarkistetaan.

Voit valita seuraavista vaihtoehdoista:

Kaikki tiedostot

Ohjelma tarkistaa kaikki tiedostot. Tämä asetus saattaa hidastaa järjestelmän suorituskykyä merkittävästi.

Tiedostot, joiden tunniste on

Ohjelma tarkistaa vain määritetyn tunnisteen omaavat tiedostot. Erota määritykset toisistaan välilyönnillä.  Jos haluat tarkistaa tiedostoja, joilla ei ole tunnistetta, kirjoita pelkkä piste (.). Voit myös käyttää yleismerkkiä (?).

Älä tarkista tiedostoja, joiden tunniste on

Voit määrittää, mitä tiedostotyyppejä ei tarkisteta.

Älä tarkista seuraavia tiedostoja:

Voit määrittää yksittäisiä tiedostoja, joita ei tarkisteta. Valitse tiedostot valitsemalla ensin Lisää-painike ja valitsemalla sitten haluamasi tiedostot.

Tarkista pakatut tiedostot

Kun valitset tämän valinnan, reaaliaikainen tarkistus tarkistaa myös pakatut tiedostot (esimerkiksi ZIP-, ARJ- ja LZH-tiedostot).

Valitsemalla Tarkista-painikkeen voit tarkistaa kansion koska tahansa.


Päivitykset

Päivitykset-sivulla on tietoja asennetuista tarkistusmenetelmistä ja virustietokannan päivityksistä. Lisätietoja-painikkeen avulla voit muodostaa yhteyden F-Securen Web-sivustoon tai ISP-palvelimeen.

Asennetut tarkistusohjelmat

Asennetut tarkistusohjelmat -ruudussa näkyvät asennettuna olevien tarkistusohjelmien nimet, yksittäisten tietokantojen muokkauspäivämäärät ja niiden versionumerot. Käytetyt tarkistusmenetelmät ovat F-Secure F-Prot, F-Secure AVP ja F-Secure Orion.

Virustietokannan päivitykset

Virustietokannan päivitykset -osassa on tietoja viruskuvaustietokantojen nykyisestä tilasta. Luettelossa näkyvät esimerkiksi ilmoitukset vanhentuneisiin virustietokantoihin tehtävistä päivityksistä.

Muistuta päivityksistä

Valitsemalla Muistuta päivityksistä -valintaruudun voit ottaa käyttöön viruskuvaustietokannan automaattiset päivitysmuistutukset. Kirjoittamalla luvun päivän välein -ruutuun avulla voit määrittää, kuinka usein päivitysikkuna tulee näkyiin.

Turvamenetelmäasetukset määrittävät muistutustoiminnon käytettävyyden. Jos turvamenetelmä estää manuaaliset päivitykset, Muistuta päivityksistä -valintaruutu ja [X] päivän välein -ruutu eivät ole käytettävissä. Järjestelmänvalvoja voi muuttaa näiden toimintojen tilaa F-Secure Administrator -turvamenetelmäasetuksen avulla.

FSAV\Data Fellows\F-Secure Anti-Virus\Settings\Virus Database Updates\Update Reminder\Reminder Status

Standalone-tilassa oletusarvona on sallittu ja keskitetysti hallitussa tilassa oletusarvona on ei sallittu.

Päivitä

Päivitä-painikkeella voit aloittaa viruskuvaustietokannan manuaalisen päivityksen. Turvamenetelmäasetukset määrittävät, onko tämä ominaisuus käytettävissä vai ei.

Jos F-Secure Administrator -turvamenetelmäasetuksen

FSAV\Data Fellows\F-Secure Anti-Virus\Settings\Virus Database Updates\Allow Manual Updates

arvo on true, Päivitä-painike on käytettävissä. Jos asennettua F-Secure Anti-Virus -ohjelmaa hallitaan keskitetysti, se aloittaa tavallisen päivityskyselyn joko Management Server -palvelimesta tai jaelluista viruskuvaustietokannoista. Standalone-tilassa oleva ohjelma aloittaa uusien tietokantojen lataamisen F-Securen omasta palvelimesta tai ISP-palvelimesta.

Näyttöön tulee lataamisen edistymistä seuraava ikkuna. Voit peruuttaa päivityksen valitsemalla Peruuta päivitys -painikkeen.

Päivitysmuistutus

Jos manuaaliset virustietokannan päivitykset ovat sallittuja, myös päivitysmuistutukset ovat käytössä. Jos Muistuta päivityksistä [X] päivän välein -valintaruutu on valittuna ja edellisestä päivityksestä tai päivitysmuistutuksesta on kulunut X päivää, kuvaruutuun tulee seuraava ikkuna:

Päivitä-painike käynnistää viruskuvaustietokannan manuaalisen päivityksen. Muistuta myöhemmin -painike siirtää muistutusta eteenpäin muistutusvälin mukaisen ajan. Päivitysasetukset-painike avaa F-Secure Anti-Virus -ohjelman ominaisuudet -ikkunan ja sen Tietokannan hallinta -välilehden.

Lisätietoja

Lisätietoja-painike avaa Web-selaimeen F-Securen tai ISP:n sivuston. Voit määrittää URL-osoitteen F-Secure Administrator -asetukseen

FSAV\Data Fellows\F-Secure Anti-Virus\Settings\Virus Database Updates\Information Site

Ota huomioon, että URL-osoitteessa on oltava protokolla ja palvelimen nimi, esimerkiksi http://www.company.com.


F-Secure

F-Secure Corporation (entinen Data Fellows) kuuluu maailman johtaviin tietoturvatuotteiden kehittäjiin. Yritys kehittää, markkinoi ja tukee virustentorjunta-, tietoturva- ja salausohjelmistotuotteita yritysten tietoverkkoja varten. F-Securella on pääkonttori San Josessa Kaliforniassa ja Espoossa. Sivukonttoreita on muun muassa Iso-Britanniassa, Ranskassa, Saksassa, Japanissa, Hong Kongissa ja Kanadassa. Yrityskumppaneita, valtuutettuja jälleenmyyjiä ja muita toimittajia on yli 80 maassa. F-Secure-tuotteita on lokalisoitu yli 20 kielelle.

F-Securen ohjelmistotuotteita on palkittu lukuisilla kansainvälisillä palkinnoilla ja kunniamaininnoilla. Red Herring -lehti nimesi syyskuun 1998 numerossaan F-Securen yhdeksi maailman sadasta parhaasta teknologiayrityksestä. F-Secure Workstation Suite 4.0 sai SECURE Computing Magazinen heinäkuun 1999 numerossa olleessa arvostelussa viisi tähteä eli parhaan mahdollisen arvosanan. F-Secure Anti-Virus nimettiin saksalaisen PC Professionell Magazinen heinäkuun 1999 numerossa toimituksen valinnaksi. Lisäksi tuote on saanut maininnan "Hot Product of the Year 1997" (Data Communications Magazine) ja nimetty parhaaksi virustentorjuntatuotteeksi (SVM Magazine, toukokuu 1997) sekä saanut vuoden 1996 European Information Technology Prize -palkinnon.

F-Secure Corporationilla on kymmeniä tuhansia asiakkaita yli sadassa maassa. Asiakkaisiin lukeutuu monia maailman suurimpiin kuuluvia teollisuusyrityksiä, tunnettuja telelaitoksia, suuria lentoyhtiöitä, useiden Euroopan valtioiden julkishallinto, postilaitos ja puolustusvoimat sekä useita maailman suurimmista pankeista. Asiakkaita ovat muun muassa NASA, Yhdysvaltain ilmavoimat, Yhdysvaltain puolustusministeriön lääkintäosasto, Yhdysvaltain merisotakeskus, San Diego Supercomputer Center, Lawrence-Livermore National Laboratory, IBM, Unisys, Siemens-Nixdorf, EDS, Cisco, Nokia, Sonera, UUNet Technologies, Boeing, Bell Atlantic ja MCI.


F_Secure-tuoteperhe
F-Secure-tuoteperhe

Kaikki F-Securen tuotteet hyödyntävät F-Secure Framework -arkkitehtuuria, jonka kolmitasoinen, skaalattava, turvamenetelmäpohjainen hallintarakenne mahdollistaa suojauksenhallinnan kustannusten minimoimisen.

F-Secure Workstation Suite sisältää vahingollisen koodin havaitsemis- ja poisto-ohjelmat, tiedostojen ja verkon salausohjelman sekä mukautettavan palomuuriratkaisun. Kaikki nämä on integroitu turvamenetelmäpohjaiseen hallinta-arkkitehtuuriin.

F-Secure Anti-Virus on markkinoiden laajin, kaikkiin johtaviin työpöytä- ja palvelinkäyttöympäristöihin sopiva virustentorjuntajärjestelmä. Se sisältää useita tarkistusohjelmia (mukaan lukien F-PROT ja AVP) ja mahdollistaa reaaliaikaisen virussuojauksen. Yrityskäyttöön suunnattu tuote hyödyntää kolmitasoista rakennetta, ja se sisältää runsaasti verkonhallinnan ja keskitetyn jakelun ominaisuuksia.

F-Secure Content Scanner suojaa verkkoa sähköpostin, Webistä ladattujen tiedostojen ja tietokantojen replikoinnin kautta tulevilta viruksilta. Se on yhteensopiva Microsoft Exchange Serverin ja Lotus Dominon sekä Check Pointin ja muiden johtavien toimittajien palomuurituotteiden kanssa.

F-Secure VPN+ mahdollistaa ohjelmistopohjaisten IPSec-yhteensopivien näennäisten yksityisverkkojen luomisen. Ratkaisu toimii sekä suurissa yritysverkoissa että etäverkoissa ja pienissä lähiverkoissa. Yhdistelemällä F-Secure VPN+ -tuotteita kaikenkokoiset yritykset voivat luoda suojattuja näennäisiä yksityisverkkoja edullisiin julkisverkkoihin tai Internetiin ilman mitään erikoislaitteistoja.

F-Secure FileCrypto on ensimmäinen ja ainoa tuote, joka integroi tehokkaan, reaaliaikaisen salauksen Windowsin tiedostojärjestelmään. Ohjelma salaa tiedot automaattisesti ennen niiden tallentamista kiintolevylle ja varmistaa tietoturvan kaikissa tilanteissa. FileCrypton  avulla käyttäjät voivat myös lähettää salattuja, itsepurkautuvia paketteja sähköpostitse muille käyttäjille.

F­Secure SSH mahdollistaa suojatun etäkirjautumisen, pääteyhteyden ja muut yhteydet suojaamattomissa verkoissa. Se on suosituin suojattuun etähallintaan tarkoitettu työkalu.

F-Secure NameSurfer on Internetin ja intranetin toimialueiden etähallintaratkaisu. Sen helppokäyttöinen Web-käyttöliittymä automatisoi ja helpottaa toimialueiden hallintaa.

F-Secure Distributed FireWall ohjelmistopohjainen palomuurituote, joka mahdollistaa hajautetun verkon täyden suojauksen ja keskitetyn etähallinnan.


Sanasto

aikaleima

ajastettu virus

Autoexec.bat

BAT-tiedosto

BIOS

bitti

CMOS

COM-tiedosto

Config.sys

CounterSign

CRC

DOS

EXE-tiedosto

HPFS

keskusyksikkö (CPU, Central Processing Unit)

kilotavu

käynnistys

käynnistyssektori

reaaliaikainen tarkistus

käytönaikainen tarkistusohjelma

käytönhallinta

lähiverkko (LAN, Local Area Network)

manuaalinen tarkistus

mato

megatavu

modeemi

moniosainen virus

muuntuva virus

NFS

NTFS

ohjelmallinen käynnistys

peruskäynnistys

piilovirus

pääkäynnistystietue (MBR, Master Boot Record)

RAM

ROM

SMS

SNMP

tarkistussumma

taustatehtävä

tavu

troijan hevonen

uudelleenkäynnistys

virus


aikaleima

Objektiin tallennettu päivämäärä, jolloin objekti on luotu tai sitä on viimeksi muokattu.


ajastettu virus

Tiettynä päivänä tai kellonaikana laukeava viruksen toiminto.


Autoexec.bat

DOS-käynnistyksessä automaattisesti suoritettava komentotiedosto.


BAT-tiedosto

Toistuvien tehtävien automatisointiin käytettäviä DOS-komentoja sisältävä tiedosto.


BIOS

Basic Input/Output System. Käyttöjärjestelmän osa, joka ohjaa useimpia laitteistoja. Useimmissa PC:eissä BIOS on tallennettu ROM-muistiin.


bitti

Pienin tietokoneen tunnistama muistin yksikkö. Biteistä muodostetaan tavuja, jotka tietokone tunnistaa tekstiksi, numeroiksi tai muuksi tarkoin määritetyksi tiedoksi.


CMOS

Complementary Metal Oxide Semiconductor. PC-tietokoneiden paristosta virtansa saava muisti. Muistin määrä on tavallisesti 32 - 50 tavua. CMOS-muistiin tallennetaan tietokoneen ulkoisia tietoja, kuten päivämäärä sekä tiedot levykkeistä ja lisälaitteista. Tiedot pysyvät muistissa myös tietokoneen ollessa sammuksissa niin kauan kuin paristossa on virtaa.


COM-tiedosto

Yksinkertainen DOS-ohjelma. Tiedoston enimmäiskoko on 64 kilotavua.


Config.sys

Kokoonpanotiedosto, jonka DOS-järjestelmä suorittaa käynnistyksen yhteydessä automaattisesti.


CounterSign

Rakenne, joka yhdistää monia eri virustarkistustoimintoja monitasoiseksi suojaukseksi, mikä mahdollistaa kaikkien pakkaus- ja salauskirjoitusten käsittelyn yhdellä käyttöliittymällä. Näin saavutetaan lähes 100-prosenttinen virussuojaus koko yrityksessä.


CRC

Cyclic Redundancy Check. Yksi suosituimmista tarkistussummaluvun luontitavoista. CRC käyttää tarkistussummana 32-bittistä tiedoston sisällöstä muodostettua tarkistuslukua.


DOS

Disk Operating System. Peruskäyttöjärjestelmä, jota alunperin käytettiin kaikissa tietokoneissa.


EXE-tiedosto

Ohjelmatiedosto; tiedostotyyppi, jonka tyyppiset tiedostot suoritetaan, toisin kuin esimerkiksi asiakirjatiedostot.


HPFS

High Performance File System. OS/2-käyttöjärjestelmän käyttämä tiedostojärjestelmä.


keskusyksikkö (CPU, Central Processing Unit)

Prosessori, suoritin, tietokoneen "aivot". Keskusyksikkö on tavallisesti kotelossa, joka on erillään näyttölaitteesta.


kilotavu

1 024 tavua.


käynnistys

Tietokoneen käynnistäminen tai uudelleenkäynnistäminen.


käynnistyssektori

Käynnistystietue. Levykkeiden ja kiintolevyjen ensimmäisellä uralla oleva alue. Käynnistyssektorin tiedot mahdollistavat sen, että tietokone pystyy hyödyntämään käyttöjärjestelmää (esimerkiksi MS-DOSia).


reaaliaikainen tarkistus

Tietokoneen käytön aikana koko ajan käynnissä oleva virustarkistus, joka suojaa viruksilta reaaliaikaisesti.


käytönaikainen tarkistusohjelma

Virustarkistusohjelma, joka on koko ajan käynnissä taustalla tietokoneen ollessa käynnissä. Järjestelmä toimii lähes normaalinopeudella ja on silti koko ajan suojattu viruksilta.


käytönhallinta

Menettely, jolla estetään käyttäjää käyttämästä järjestelmää tai sallitaan käyttö. Tavallisesti menettelyyn liittyy käyttäjän tunnistus, käyttöoikeuksien tarkistus, käytön valvonta ja sisäänkirjautuminen järjestelmään.


lähiverkko (LAN, Local Area Network)

Pieni huoneen-, rakennuksen- tai ryhmänsisäinen verkko, joka voi myös olla yhteydessä maailmanlaajuiseen Internetiin.


manuaalinen tarkistus

Manuaalisesti aloitettava, kertaluonteinen virustarkistus.


mato

Virusohjelma, joka pystyy kopioimaan itsensä tietokoneesta toiseen verkkoympäristössä.


megatavu

1 024 kilotavua (miljoona tavua).


modeemi

Puhelinyhteyslaite, jolla tietokone yhdistetään lähiverkkoon tai suurempaan verkkoon, kuten Internetiin.


moniosainen virus

Useasta osasta koostuva virus. Moniosaisen viruksen kaikki osat on puhdistettava, jotta virus saataisiin varmasti poistettua kokonaisuudessaan.


muuntuva virus

Virus, joka muuntaa itseään levitessään tiedostosta toiseen. Tällaisen viruksen havaitseminen ja poistaminen on erittäin vaikeaa.


NFS

Useiden UNIX-käyttöjärjestelmävarianttien käyttämä verkkotiedostojärjestelmä.


NTFS

Windows NT -käyttöjärjestelmän tiedostojärjestelmä.


ohjelmallinen käynnistys

Käynnissä olevan tietokoneen uudelleenkäynnistäminen jonkin ohjelman avulla.


peruskäynnistys

Tietokoneen sammuttaminen ja käynnistäminen virtakatkaisimesta.


piilovirus

Virus, joka piilottaa itsensä kaappaamalla levyn lukupyynnöt. Kun virustarkistusohjelma yrittää lukea tiedostoja tai käynnistyssektoria, piilovirus syöttää virustarkistusohjelmalle tiedon puhtaasta tiedostosta tai käynnistyssektorista.


pääkäynnistystietue (MBR, Master Boot Record)

Kiintolevyjen nollauralla sijaitseva alue. Pääkäynnistystietueeseen on tallennettu pääkäynnistysohjelma ja levyn osiotaulukko. Pääkäynnistystietue on käyttöjärjestelmistä riippumaton tietue, joka suoritetaan aina ensin käynnistettäessä, kun tietokone on ensin suorittanut POST-testin. Pääkäynnistystietueen koko on 512 tavua. Pääkäynnistystietueen koodi tulkitsee tietokoneelle osiotaulukon, jossa on tiedot siitä, miten kiintolevy on jaettu (osioitu) loogisiksi asemiksi. Tämän jälkeen pääkäynnistystietueen koodi suorittaa aktiivisen levyosion käynnistyssektorin.


RAM

Random Access Memory. Prosessorin käyttämä dynaaminen muisti.


ROM

Read Only Memory, lukumuisti. Staattinen tallennusmuisti, jonka tietoja prosessi voi käyttää, mutta joita se ei voi muokata tai poistaa.


SMS

Microsoftin System Management Server (järjestelmänhallintapalvelinohjelmisto), hallintatyökalu, jonka avulla Windows-järjestelmiin asennetaan ohjelmia ja Windowsin ohjelmia päivitetään.


SNMP

Simple Network Management Protocol. Yhteyskäytäntöstandardi, joka mahdollistaa useiden valmistajien laitteistojen ja ohjelmistojen keskitetyn hallinnan verkkoympäristössä.


tarkistussumma

Tunnisteluku, joka lasketaan tiedoston ominaisuuksien mukaan niin, että pieninkin tiedoston muutos muuttaa tätä lukua.


taustatehtävä

Tehtävä, jota suoritetaan, mutta joka ei näy aktiivisessa ikkunassa.


tavu

Pieni muistiyksikkö. Tavuilla voidaan tallentaa aakkosnumeerisia merkkejä. Tavut koostuvat biteistä, pienimmistä binaarisista muistiyksiköistä.


troijan hevonen

Ohjelma, joka suorittaa odottamattoman toimenpiteen tahallisesti.


uudelleenkäynnistys

Käynnissä olevan tietokoneen käynnistäminen uudelleen.


virus

Ohjelma, joka liittää itsensä muihin tiedostoihin ja levykkeisiin ja jäljentää jatkuvasti itseään.